พระราชกฤษฎีกาพระราชกฤษฎีกาเปลี่ยนแปลงเขตอำนาจศาลแขวงพระนครใต้ศาลแขวงพระนครเหนือและศาลแขวงธนบุรี กับกำหนดเขตอำนาจและวันเปิดทำการของศาลแขวงพระโขนงศาลแขวงดุสิตและศาลแขวงตลิ่งชันในกรุงเทพมหานครพ.ศ. ๒๕๓๒ ภูมิพลอดุลยเดช ป.ร.ให้ไว้ ณ วันที่ ๑มิถุนายน พ.ศ. ๒๕๓๒เป็นปีที่ ๔๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตอำนาจศาลแขวงพระนครใต้ศาลแขวงพระนครเหนือ และศาลแขวงธนบุรีกับกำหนดเขตอำนาจและวันเปิดทำการของศาลแขวงพระโขนง ศาลแขวงดุสิตและศาลแขวงตลิ่งชัน ในกรุงเทพมหานครอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทยและมาตรา ๓แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตอำนาจศาลแขวงพระนครใต้ศาลแขวงพระนครเหนือ และศาลแขวงธนบุรีกับกำหนดเขตอำนาจและวันเปิดทำการของศาลแขวงพระโขนง ศาลแขวงดุสิตและศาลแขวงตลิ่งชัน ในกรุงเทพมหานคร พ.ศ. ๒๕๓๒มาตรา ๒[๑] พระราชกฤษฎีกานี้ให้ใช้บังคับตั้งแต่วันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตอำนาจศาลแขวงพระนครใต้ ศาลแขวงพระนครเหนือและศาลแขวงธนบุรี ในกรุงเทพมหานครซึ่งจัดตั้งขึ้นตามพระราชบัญญัติจัดตั้งศาลแขวงสำหรับจังหวัดพระนครและจังหวัดธนบุรีพุทธศักราช ๒๔๗๘ โดยให้มีเขตอำนาจดังต่อไปนี้(๑) ศาลแขวงพระนครใต้ มีเขตอำนาจในเขตบางรัก เขตปทุมวันเขตสัมพันธวงศ์ และเขตยานนาวา(๒) ศาลแขวงพระนครเหนือมีเขตอำนาจในเขตดุสิตเฉพาะในแขวงบางซื่อ เขตบางกะปิ เขตบางเขน และเขตห้วยขวาง(๓) ศาลแขวงธนบุรี มีเขตอำนาจในเขตคลองสาน เขตธนบุรี เขตบางขุนเทียนและเขตราษฎร์บูรณะมาตรา ๔ในกรุงเทพมหานครให้มีศาลแขวงเพิ่มขึ้นอีก ๓ ศาล คือ ศาลแขวงพระโขนงศาลแขวงดุสิต และศาลแขวงตลิ่งชัน และมีเขตอำนาจดังต่อไปนี้(๑) ศาลแขวงพระโขนง มีเขตอำนาจในเขตพระโขนง(๒) ศาลแขวงดุสิต มีเขตอำนาจในเขตดุสิตนอกจากแขวงบางซื่อเขตป้อมปราบศัตรูพ่าย เขตพญาไท และเขตพระนคร(๓) ศาลแขวงตลิ่งชัน มีเขตอำนาจในเขตตลิ่งชัน เขตบางกอกน้อยเขตบางกอกใหญ่ เขตภาษีเจริญ และเขตหนองแขมมาตรา ๕ให้เปิดทำการศาลแขวงพระโขนง ศาลแขวงดุสิต และศาลแขวงตลิ่งชัน ตั้งแต่วันที่๗ สิงหาคม พ.ศ. ๒๕๓๒ เป็นต้นไปมาตรา ๖ในระหว่างที่ยังมิได้เปิดทำการศาลแขวงพระโขนง ศาลแขวงดุสิตและศาลแขวงตลิ่งชันตามมาตรา ๕ ให้ศาลแขวงพระนครใต้ ศาลแขวงพระนครเหนือหรือศาลแขวงธนบุรี มีเขตอำนาจตลอดถึงเขตอำนาจของศาลแขวงพระโขนง ศาลแขวงดุสิต หรือศาลแขวงตลิ่งชันด้วยแล้วแต่กรณีมาตรา ๗ บรรดาคดีในเขตอำนาจของศาลแขวงพระโขนงศาลแขวงดุสิต หรือศาลแขวงตลิ่งชัน ที่ค้างพิจารณาอยู่ในศาลแขวงพระนครใต้ศาลแขวงพระนครเหนือ หรือศาลแขวงธนบุรี ในวันเปิดทำการของศาลแขวงพระโขนงศาลแขวงดุสิต และศาลแขวงตลิ่งชัน ตามมาตรา ๕ให้คงพิจารณาพิพากษาในศาลแขวงพระนครใต้ ศาลแขวงพระนครเหนือ หรือศาลแขวงธนบุรีแล้วแต่กรณีมาตรา ๘ให้รัฐมนตรีว่าการกระทรวงยุติธรรมรักษาการตามพระราชกฤษฎีกานี้ผู้รับสนองพระบรมราชโองการพลเอก ชาติชาย ชุณหะวัณนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่ประชาชนในกรุงเทพมหานครมีจำนวนมากขึ้นและมีคดีความเข้ามาสู่การพิจารณาพิพากษาของศาลแขวงพระนครใต้ ศาลแขวงพระนครเหนือและศาลแขวงธนบุรี ซึ่งเป็นศาลแขวงที่มีอยู่แล้วในกรุงเทพมหานครเพิ่มขึ้นเป็นจำนวนมาก ประกอบกับการคมนาคมในกรุงเทพมหานครไม่คล่องตัวทำให้ประชาชนผู้มีอรรถคดีและผู้เกี่ยวข้องไม่ได้รับความสะดวกและรวดเร็วในการเดินทางไปติดต่อกับศาลแขวงดังกล่าวสมควรจัดตั้งศาลแขวงพระโขนง ศาลแขวงดุสิต และศาลแขวงตลิ่งชันเพิ่มขึ้นในกรุงเทพมหานครโดยแบ่งเขตอำนาจบางส่วนของศาลแขวงพระนครใต้ ศาลแขวงพระนครเหนือและศาลแขวงธนบุรี ไปเป็นเขตอำนาจของศาลแขวงที่จะจัดตั้งใหม่และให้เปิดทำการได้ตั้งแต่วันที่ ๗ สิงหาคม พ.ศ. ๒๕๓๒และในการนี้สมควรเปลี่ยนแปลงเขตอำนาจศาลแขวงพระนครใต้ ศาลแขวงพระนครเหนือและศาลแขวงธนบุรีให้สอดคล้องกันจึงจำเป็นต้องตราพระราชกฤษฎีกานี้ศุภกรณ/ผู้จัดทำ๒๖ ตุลาคม ๒๕๕๓เอกฤทธิ์/ผู้ตรวจ๔ พฤศจิกายน ๒๕๕๓[๑] ราชกิจจานุเบกษาเล่ม ๑๐๖/ตอนที่ ๙๓/ฉบับพิเศษ หน้า ๕/๙ มิถุนายน ๒๕๓๒